# Les noies de la sisena planta

Les noies de la sisena planta (originalment en francès: Les Femmes du 6$^e$ étage) és una pel·lícula francesa del 2010 dirigida i escrita en part per Philippe Le Guay. Els papers principals són per a Fabrice Luchini, Sandrine Kiberlain, Natalia Verbeke i Carmen Maura. S'ha doblat i subtitulat al català.

## Sinopsi

Ambientada a París l'any 1962, la història alterna dos mons diferents. Una és una família rica tradicional en un apartament còmode que es dedica a guanyar diners i a socialitzar sense sentit. L'altre són les empleades domèstiques mal pagades i amb excés de feina que viuen en condicions paupèrrimes. Com que pocs francesos volen aquest tipus de feina, les ocupen dones espanyoles, amb ganes d'escapar de la pobresa i l'opressió de l'Espanya franquista, que porten amb elles la seva solidaritat nativa i la seva calidesa humana.

## Repartiment

* Fabrice Luchini com a Jean-Louis Joubert
* Sandrine Kiberlain com a Suzanne Joubert
* Natalia Verbeke com a María Gonzalez
* Carmen Maura com a Concepción Ramírez
* Lola Dueñas com a Carmen
* Berta Ojea com a Dolores Carbalan
* Nuria Solé com a Teresa
* Concha Galán com a Pilar
* Audrey Fleurot com a Bettina de Brossolette
* Marie-Armelle Deguy com a Colette de Bergeret
* Muriel Solvay com a Nicole de Grandcourt
* Philippe Duquesne com a Gérard
* Annie Mercier com a Madame Triboulet
* Michèle Gleizer com a Germaine Bronech
* Camille Gigot com a Bertrand Joubert
* Jean-Charles Deval com a Olivier Joubert
* Christine Vézinet com a Valentine
* Jeupeu com a Boulard
* Vincent Nemeth com a Monsieur Armand
* Philippe du Janerand com a Piquer
* Patrick Bonnel com a Golmard
* Laurent Claret com a Blamond
* Jean-Claude Jay com a Pelletier
* Joan Massotkleiner com a Fernando
* Ivan Martin Salan com a Miguel

## Producció

Dues de les actrius espanyoles, Berta Ojea i Concha Galán, no parlaven francès abans de la pel·lícula i van aprendre els seus papers fonèticament.

## Estrena

La pel·lícula es va estrenar al Festival Internacional de Cinema Mediterrani de Montpeller el 23 d'octubre de 2010 i el seu recorregut cinematogràfic a França va començar el 16 de febrer de 2011. La pel·lícula es va projectar fora de competició a la Berlinale el 2011.

## Rebuda

Va ser ben ben rebuda per la crítica i el públic. Le Monde va escriure: "L'entreteniment és tan bo com els actors són perfectes. Fabrice Luchini i Sandrine Kiberlain es troben entre les nostres millors estrelles". Dissentint, La Croix va descriure el "guió mandrós, diàleg pobre, catàleg de tòpics, posada en escena de mala qualitat".

## Premis i reconeixement

La pel·lícula va ser nominada en tres categories als premis César de 2012: millor disseny de vestuari, millor disseny de producció i millor actriu secundària. Carmen Maura va guanyar el premi César a la millor actriu secundària.

## Referències

* ↑ Les noies de la sisena planta a la Base de dades de cinema en català
* ↑ Smith, Ian Hayden. International Film Guide 2012, 2012, p. 120. ISBN 978-1908215017.
* ↑ «Les noies de la 6a planta». Desdelsofà.cat. [Consulta: 1r agost 2022].
* ↑ Van Hoej, Brad The Women on the Sixth Floor -Les Femmes du 6e etage, Variety, 15 febrer 2011.
* ↑ «Les secrets de tournage du film Les Femmes du 6e étage». Allocine.fr. [Consulta: 6 gener 2022].
* ↑ «Les femmes du 6ème étage | Service Entrance». Berlinale.de. [Consulta: 6 gener 2022].